Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tarkistuksista neuvoston yhteiseen kantaan ehdotukseen: Euroopan parlamentin ja neuvoston asetus merten ja sisävesien matkustajaliikenteen harjoittajien vastuusta onnettomuustapauksessa Komission ehdotusta muuttava EY:n perustamissopimuksen 250 (2) artiklan nojalla /* KOM/2008/0831 lopull. - COD 2005/0241 */





[pic] | EUROOPAN YHTEISÖJEN KOMISSIO | Bryssel 26.11.2008 KOM(2008) 831 lopullinen 2005/0241 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tarkistuksista neuvoston yhteiseen kantaan ehdotukseen: EUROOPAN PARLAMENTIN JA NEUVOSTON ASETUS merten ja sisävesien matkustajaliikenteen harjoittajien vastuusta onnettomuustapauksessa KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2005/0241 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tarkistuksista neuvoston yhteiseen kantaan ehdotukseen: EUROOPAN PARLAMENTIN JA NEUVOSTON ASETUS merten ja sisävesien matkustajaliikenteen harjoittajien vastuusta onnettomuustapauksessa (ETA:n kannalta merkityksellinen teksti) 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Tämä on komission lausunto parlamentin ehdottamista 19 tarkistuksesta. 2. Tausta Ehdotus toimitettiin Euroopan parlamentille ja neuvostolle (asiakirja KOM(2005) 592 lopullinen – 2005/0241 (COD): | 13.2.2006 | Alueiden komitea antoi lausuntonsa: | 15.6.2006 | Euroopan talous- ja sosiaalikomitea antoi lausuntonsa: | 13.9.2006 | Euroopan parlamentti antoi lausuntonsa ensimmäisessä käsittelyssä: | 25.4.2007 | Komissio antoi muutetun ehdotuksen: | 22.10.2007 | Yhteinen kanta vahvistettiin: | 6.6.2008 | Euroopan parlamentti antoi lausuntonsa toisessa käsittelyssä: | 24.9.2008 | 3. Ehdotuksen tavoite Ehdotuksen tavoitteena on luoda reitistä riippumatta kaikkia laivamatkustajia ja matkustajaliikenteen harjoittajia varten yhdenmukainen oikeudellinen kehys, jossa heidän oikeutensa ja velvollisuutensa on määritelty. Yhdenmukaistamisen on oltava niin pitkälle menevää, että vahingonkorvaus tapahtuu oikeudenmukaisemmin ja onnettomuuksia voidaan estää tehokkaammin. Ehdotuksella pyritään sisällyttämään yhteisön lainsäädäntöön Kansainvälisessä merenkulkujärjestössä (IMO) hyväksytty matkustajien ja matkatavaroiden kuljettamisesta meritse vuonna 1974 tehdyn Ateenan yleissopimuksen, jäljempänä ’Ateenan yleissopimus’, vuonna 2002 tehty pöytäkirja. Ateenan yleissopimuksessa määritellään selkeästi ja nykyaikaisella tavalla matkustajien ja matkustajaliikenteen harjoittajien oikeudet ja velvollisuudet. Siinä määrätään korvausvastuusta merionnettomuudessa, joka ei johdu matkustajaliikenteen harjoittajasta, riittävän korkeista enimmäiskorvauksista, kaikille matkustajaliikenteen harjoittajille pakollisesta vakuutuksesta ja vahinkoa kärsineen mahdollisuudesta vaatia korvausta suoraan vakuutuksenantajalta. Huomattakoon, että samanaikaisesti tämän aloitteen kanssa jäsenvaltiot ja yhteisö valmistautuvat liittymään vuoden 2002 Ateenan yleissopimukseen[1]. Ateenan yleissopimuksen sisällyttäminen yhteisön lainsäädäntöön edellyttää joitakin muutoksia: - Koska Ateenan yleissopimusta sovelletaan ainoastaan kansainväliseen meriliikenteeseen, komissio ehdottaa, että sen soveltamisala ulotetaan koskemaan kabotaasiliikennettä (yhden jäsenvaltion alueella tapahtuva meriliikenne) ja sisävesiliikennettä. - Jotta yhdenmukaistamisesta olisi etua sekä matkustajille että matkustajaliikenteen harjoittajille, komissio ehdottaa, että Ateenan yleissopimuksen lauseketta, jonka nojalla jäsenvaltio voi muista riippumatta asettaa vahingonkorvauksille Ateenan yleissopimusta korkeampia enimmäismääriä, ei sovelleta. Komissio onkin hyväksynyt Euroopan parlamentin ensimmäisessä käsittelyssä tekemän ehdotuksen, jonka mukaan onnettomuusuhreille taataan joka tapauksessa vahingonkorvaus Ateenan yleissopimuksessa määrättyjen määrien mukaisesti. Nykytilanteessa olisi mahdollista kilpailuttaa Ateenan yleissopimusta toisen yleissopimuksen kanssa, joka koskisi liikenteenharjoittajien vastuuvelvollisuuden rajoittamista ja jossa määrättäisiin korvauksille enimmäismäärä onnettomuutta kohti. Sen vaikutuksesta kullekin uhrille maksettujen korvausten määrä voisi pienentyä. - Lisätään määräys, jonka mukaan vammaisten apuvälineille aiheutuneet vahingot on korvattava paremmin. - Lisätään velvollisuus suorittaa ennakkomaksu. - Lisätään velvollisuus tiedottaa matkustajille heidän oikeuksistaan. 4. Komission lausunto Euroopan parlamentin tarkistuksista 4.1. Komission hyväksymät tarkistukset 4.1.1. Kokonaan hyväksytyt tarkistukset - Tarkistukset 2, 7, 8, 9, 10, 12, 13, 16, 18 ja 19 hyväksytään kokonaisuudessaan. 4.1.2. Osittain hyväksytyt tarkistukset - Tarkistus nro 1 voidaan hyväksyä vain osittain. Komissio ei hyväksy tämän tarkistuksen viimeistä virkettä, sillä se antaa ymmärtää, että pakollisen vakuutusjärjestelmän käyttöönotolla ei saa olla seurauksia olemassa oleville vakuutusjärjestelmille. Tällaisen pakollisen vakuutusjärjestelmän käyttöönotolla olisi todellisuudessa pakostakin seurauksia yksittäisille vakuutuksenantajille, vaikkei se välttämättä vaikuttaisi yleisellä tavalla vakuutusmarkkinoiden rakenteeseen. - Tarkistukset nro 3 ja 17 hyväksytään osittain. Komissio katsoo, ettei ole realistista odottaa, että matkustajille annetut tiedot olisivat täydelliset. Se merkitsisi, että heille olisi annettava kirjallisena koko asiaa koskeva lainsäädäntö, myös siviilioikeutta koskeva. Näillä tarkistuksilla (nro 3 ja 17) pyritään myös siihen, että tiedot annettaisiin matkustajille ennen kuin he nousevat alukseen. Se ei olisi mahdollista kaikissa tapauksissa asetuksen soveltamisalan vuoksi. Asetusta sovelletaan silloin, kun sopimus on tehty kolmannessa maassa, jolloin voidaan ainoastaan varmistaa, että tiedot ovat käytettävissä sillä hetkellä, kun matkustaa nousee laivaan. - Tarkistus nro 14 voidaan hyväksyä vain osittain. Komissio ei hyväksy yhteisen kannan 5 artiklan toisen kohdan poistamista, joka koskee terroristihyökkäyksen yhteydessä sovellettavaa korvausmekanismia. - Tarkistus nro 15 voidaan hyväksyä vain osittain. Komissio katsoo, ettei ole asianmukaista taata tiettyä ennakkona maksettavaa vähimmäismäärää esimerkiksi pysyvän invaliditeetin tapauksessa. Komissio muistuttaa siitä, että ennakkomaksuja maksetaan kuolemantapauksen ja loukkaantumisen johdosta, mutta invaliditeettitapauksista huolehtiminen edellyttää invaliditeetin toteamismenettelyä, joka voi kestää kauan. Ennakkomaksut taas edellyttävät kiiretekijää. 4.2. Komission hylkäämät tarkistukset - Tarkistusta nro 4 ei hyväksytä, sillä se ei ole enää ajanmukainen. Siinä viitataan edelleen menettelyyn, jonka mukaan kaikki tulevaisuudessa tehtävät yleissopimuksen muutokset sisällytetään automaattisesti yhteisön lainsäädäntöön lukuun ottamatta komitologiamenettelyssä hyväksyttävää päinvastaista komission asetusta. Lähestymistapa muuttui yhteisessä kannassa, ja komissio hyväksyi muutoksen. Ateenan yleissopimuksen puitteissa tehdyt korvausten enimmäismäärien muutokset voidaan sisällyttää yhteisön lainsäädäntöön komission asetuksella, joka annetaan valvonnan sisältävällä sääntelymenettelyllä. Muunlaiset yleissopimuksen muutokset edellyttävät yhteispäätösmenettelyä. - Tarkistusta nro 5 ei voi hyväksyä, sillä kysymyksessä on yleisluontoinen julistus, joka ei kuulu Euroopan meriturvallisuusviraston tehtävien tarkistamista koskevaan erityisasetukseen. 5. Päätelmät Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti. [1] Ehdotus neuvoston päätökseksi matkustajien ja matkatavaroiden kuljettamisesta meritse vuonna 1974 tehdyn Ateenan yleissopimuksen vuoden 2002 pöytäkirjan tekemisestä Euroopan yhteisön puolesta, KOM(2003) 375, 24.6.2003. Ehdotuksen hyväksymismenettely on kesken.